
Es recull fa captura d'un exemplar de Seriola fasciata (Bloch, 1793) i un altre de 
Schedophilus ovalis (Cuvier & Valenciennes, 1833) a Cala Rajada i Portocolom, 
a l'illa de Mallorca. S. fasciata es captura per segona vegada a la Mediterrània 
i S. ovalis per tercer cop al mar Català. Es donen els caràcters morfomètrics i 
merístics d'ambdós exemplars i es comenten aspectes del seu comportament i de 
la seva distribució i abundància a l'àrea. 

ON THE PRESENCE OF TWO SPECIES OF PELAGIC FISHES ASSOCIATED 
TO FLOATING OBJECTS IN THE CATALAN SEA (NORTHWESTERN 
MEDITERRANEAN). The capture of single specimens of Seriola fasciata (Bloch, 
1793) and Schedophilus ovalis (Cuvier & Valenciennes, 1833) is reported from 
Cata Rajada and Portocolom in Majorca Island. It represents the second report of 
S. fasciata in the Mediterranean Sea and the third capture of S. ovalis in the 
Catalan Sea. Morphometric and meristic characters are given, and some aspects 
of their distribution and abundance are also mentioned and related to their 
behaviour. 

Keywords: Seriola fasciata, Schedophilus ovalis, Mediterranean sea, Catalan sea. 


Enric MASSUTÍ, LE.O.-Centre Oceanogràfic de Balears. Moll de Ponent s/n, Ap. 
291, 07080 Palma de Mallorca. Constantí STEFANESCU. C.S.LC.- Institut de 
Ciències del Mar. Passeig Joan de Borbó s/n, 08039 Barcelona. 


Recepció del manuscrit, 27-abr-94. Revisió acceptada, 12-set-94 


118 Boll. Soc. Hist. Nat. Balears, 37 (1994) 


Introducció 


Seriola fasciata 
(Pisces: Carangidae) i 
ovalis (Cuvier i Valenciennes, 1833) 
(Pisces: Centrolophidae) són dues 
espècies de peixos que durant la fase 
juvenil presenten un comportament 
epipelàgic, que es torna mesopelàgic o 
fins i tot demersal en els exemplars de 
major edat. Ambdues espècies es 
distribueixen per les regions tropicals i 
subtropicals de l'Atlàntic i han estat 
capturades ocasionalment en el mar 
Català, a la Mediterrània nordoccidental. 

A l'Atlàntic occidental, S. fasciata 
es distribueix per les costes de 
Massachusetts, Bermudas, Golf de 
Mèxic, Cuba i Puerto Rico (Smith-Vaniz, 


(Bloch, 1793) 
Schedophilus 





1986). A la part oriental d'aquest oceà 
únicament es captura a Madeira, on és 
localment abundant (Smith-Vaniz, 1986) 
i a les illes Canàries, on es captura 
juntament amb altres espècies del 
gènere Seriola (Pérez-Barroso et al., 
1991). Recentment ha estat citada per 
primera vegada a la Mediterrània 
(Massutí i Stefanescu, 1993). 

S. ovalis es distribueix a l'Atlàntic 
oriental, des de la península Ibèrica fins 
a les costes de Sudàfrica (Haedrich, 
1986). Malgrat que pot trobar-se per 
tota la Mediterrània (Haedrich, 1986. 
Bauchot, 1987, Fredj i Maurin, 1987), la 
seva captura en aquesta àrea pot con- 
siderar-se excepcional (Tortonese, 1960, 
1975; Stefanescu i Massutí, 1994). 


——é— 5 


Fig. 1. Exemplar de Seriola fasciata capturat el 18-oct.-1993 a Cala Rajada (Mallorca). 


Fig. 1 


Specimen of Seriola fasciata captured on 18-oct.-1993 off Cala Rajada (Majorca). 

Seriola fasciata i Schedophilus 
ovalis en aigues de Mallorca 


El 18 de novembre de 1993, un 
exemplar de S. fasciata (Fig. 1) va 
ésser capturat en aigües de Cala Raja- 
da durant la pesca de llampuga (Cory- 
phaena hippurus, Pisces: Coryphae- 
nidae), a sota d'un dels sistemes 
d'agregació de peixos utilitzats en la 
pesquera (Massutí i Morales-Nin, 1991). 
El 22 de septembre de 1993 es va 
capturar un exemplar de S. ovalis (Fig. 
2) en aigües de Portocolom, amb el 
mateix sistema de pesca anteriorment 
citat. 

Per a la seva descripció, s'han 
agafat les mesures estàndar que es fan 
servir en exemplars d'aquestes espé- 


cies. A les Taules 1 i 2 es presenten 
les dades morfomètriques i merístiques 
d'ambdós exemplars, actualment 
dipositats a la col.leció ictiològica del 
Centre Oceanográfic de Balears. 
Malgrat la gran similitud 
morfomètrica existent entre els adults 
de S. fasciata i Seriola dumerili (Risso, 
1810), l'altra espècie del gènere Seriola 
present a làrea d'estudi (Bauchot, 
1986), l'exemplar capturat va ésser 
identificat atenent als seguents caràcters 
(Smith-Vaniz, 1986): la forma de la 
mandíbula superior, l'elevat nombre de 
branquispines, el nombre de radis espi- 
nosos de l'aleta dorsal, la mida relativa 
de les òrbites oculars i la coloració ca- 
racterística dels individus juvenils 


(Smith-Vaniz, 1986). 








Fig. 2. Exemplar de Schedophilus ovalis capturat el 22-sept -1993 a Portocolom (Mallorca) 
Fig. 2. Specimen of Schedophilus ovalis captured on 22-sept.-1993 off Portocolom (Majorca). 

Dades morfométriques 


Longitud total 

Longitud a la furca 
Longitud estàndar (LS) 
Longitud cefàlica (LC) 
Diàmetre ocular 

Distància preorbitària 
Distància postorbitària 
Distància interorbitària 
Base de la 1° aleta dorsal 
Base de la 2" aleta dorsal 
Base de l'aleta anal 
Distància predorsal 
Distància prepectoral 
Distància preanal 

Distància prepèlvica 
Longitud de l'aleta pectoral 
Longitud de l'aleta pèlvica 
Altura màxima 


Dades merístiques 


Radis 

17 dorsal 

2% dorsal 

Pectoral 

Anal 114-1,19 
Pèlvica 5 
Branquispines 

Marge superior 


Marge inferior 
Total 


Pes total (g) 





Taula 1. Dades morfomètriques i merístiques de l'exemplar de Seriola fasciata capturat a 
Cala Rajada (Mallorca). 

Table 1. Morphometric and meristic data of the specimen of Seriola fasciata captured in Cala 
Rajada (Majorca). 


N 

Dades morfomètriques 


Longitud estàndar (LS) 
Longitud cefàlica 

Distància rostral 

Diàmetre ocular 

Longitud mandíbula superior 
Distància postorbitària 
Distància interorbitària 
Distància predorsal 
Distància prepectoral 
Distància preanal 
Distància prepèlvica 
Longitud de laleta dorsal 
Longitud de l'aleta anal 
Longitud de l'aleta pectoral 
Longitud de l'aleta pèlvica 
Altura màxima 


Dades merístiques . 


Radis de l'aleta dorsal 

Radis de l'aleta anal 

Radis de l'aleta pectoral 

Radis de l'aleta pélvica 
Branquispines 1er. arc branquial 


VIH+28 
423 


22 
145 


6416 





Taula 2. Dades morfométriques i merístiques de l'exemplar de Schedophilus ovalis capturat 


a Portocolom (Mallorca). 
Table 2. Morphometric and meristic data of 
in Portocolom (Majorca). 


La captura de S. fasciata represen- 
ta la segona citació de l'espècie a la 
Mediterrània (cf. Massutí i Stefanescu, 
1993). Es tracta d'un peix característic 
de la influència del corrent atlàntic en 
aquest mar (Fredj i Maurin, 1987). El 
fet de què els dos únics exemplars 
citats a la zona siguin juvenils, 
capturats en époques de l'any molt 
semblants, i que zones tan allunyades 


the specimen of Schedophilus ovalis captured 


com Madeira i Canàries siguin les més 
properes de l'Atlàntic. on es troba 
aquesta espécie, permet descartar que 
es tracti d'exemplars expatriats de la 
seva àrea de reproducció habitual i, en 
canvi, ens fa pensar que provenen de 
postes realitzades en aigües properes a 
Mallorca. Probablement, eis adults de S. 
fasciata no han estat mai citats prèvia- 
ment al mar Català per la confusió amb 

els de S. dumerili, espècie aquesta molt 
abundant a la zona (Lloris et al., 1984; 
Sostoa et al., 1990). Degut a la gran 
semblanga entre S. fasciata i d'altres 
espècies del gènere Seriola, en altres 
àrees de l'Atlàntic també s'ha constatat 
aquesta confusió i, fins i tot, és la prin- 
cipal causa adduida per Smith-Vaniz 
(1986) per justificar el desconeixement 
en la distribució de S. fasciata a 
l'Atlàntic oriental. El període de posta 
de S. fasciata, per altra banda, no 
coincidiria a la Mediterrània amb el de 
S. dumerili, els exemplars juvenils de la 
qual apareixen durant l'agost i 
septembre. 

S. ovalis es diferencia de les altres 
tres espècies de centrolòfids presents a 
la Mediterrània (Centrolopus niger 
(Gmelin, 1788), Hyperoglyphe percifor- 
mis (Mitchill, 1815) i Schedophilus me- 
dusophagus Cocco, 1839), per l'estruc- 
tura de les espines de l'aleta dorsal, 
disposició de les aletes dorsal i pec- 
toral, nombre de radis de les aletes 
dorsal i anal i nombre de branquispines 
del primer arc branquial (Haedrich, 
1967). 

S. ovalis és una espécie de la 
qual, en el mar Català, només es 
coneixen dues referéncies de la seva 
captura, una del segle passat 
(Steindachner, 1868) i l'altra molt més 
recent (Stefanescu i Massutí, 1994). 
Segons aquests darrers autors, la man- 
ca de dades de captures d'aquesta 
espècie pot ésser deguda al seu 
comportament. Els juvenils i adults 
joves d'aquesta i d'altres espècies de 
centrolòfids tenen el costum de situar-se 
sota de meduses i objectes flotants 
d'origen divers (Haedrich, 1986). En 
efecte, durant el seguiment de la 
comunitat de peixos pelàgics associats 

a objectes flotants que el primer dels 
autors d'aquesta nota ve realitzant des 
de fa uns anys, s'han capturat dos 
exemplars de S. ovalis. Aquesta 
mateixa espècie s'observa amb certa 
constància en estudis de la ictiofauna 
associada a dispositius d'agregació de 
peixos realizats a la Mediterrània (Relini 
et al., 1992) i a l'Atlàntic (D. Carvalho, 
com. pers.). Segons Orsi-Relini et al. 
(1990), es tracta d'exemplars juvenils 
nascuts a finals d'estiu, que presenten 
un comportament pelàgic i s'alimenten 
majoritàriament de plàncton gelatinós. 
Durant la tardor de l'any seguent, quan 
ja tenen un any de vida i assoleixen 
mides d'uns 45 cm, descendeixen en la 
columna d'aigua i adquireixen hàbits 
mesopelàgics o fins i tot demersals. 

A Pere Fuster i Joan Obrador, 
patrons de les embarcaciones Hispa- 
niola i Furia de Cala Rajada i Portoco- 

Miquel Tena per realitzar les fotografies 
incloses en la present nota. 

